Shanxi

Shanxi (山西 txinera sinplifikatuz), Txinako Herri Errepublikako probintzia baten izena da. Probintziak 156.800 kilometro koadroko azalera dauka eta 2004ko erroldaren arabera 33.350.000 biztanle bizi ziren bertan.

 Inguru naturala eta kokapena 
Shanxi probintziaren mugakideak honakoak dira: Barne Mongolia iparraldean, Hebei probintzia ekialdean, Shaanxi probintzia mendebaldean, eta Henan probintzia hegoaldean.

Probintziako hiriburu eta hiririk handiena Taiyuan da.

 Geografia 
Shanxi probintzia gehiena, altuera desberdinean kokatutako ordoki batean kokatua dago. Ekialdean Taihang mendiak, eta mendebaldean Lüliang mendiak daude, eta erdialdean Fen ibaiak egindako haran amaigabeak daude. Probintziako mendirik garaiena Wutai mendia da (Wutai Shan), Shanxi ipar-ekialdean dago eta 3058 metro dauzka. Shanxiko iparraldeko mugaren zati handi bat, Txinako Harresi Handiarekin bat doa, Barne Mongoliatik gertu.

Ibai Horia edo Huang He delakoak, Shaanxi probintziarekiko mendebaldeko muga markatzen du, Fen eta Qin ibaiak (Ibai Horiaren ibaiadarrak), probintzia iparraldetik hegoaldera zeharkatzen dute. Iparraldean Hai ibaiaren ibaiadarrak kokatzen dira, Sanggan eta Hutuou ibaia besteak beste. Probintziako lakurik handiena Xiechi aintzira da, Shanxi hego-mendebaldean Yunchengetik gertu.

 Klima 
Shanxik montzoiak baldintzaturiko klima kontinental lehorra dauka. Urtarrileko batez besteko tenperatura 0 gradotik beherakoa da eta uztailekoa 21 eta 26 grado artekoa. Neguak luzeak, lehorrak eta hotzak izaten dira, eta udak, Txina gehienean bezalako nahiko hezeak. Udaberrietan are ekaitzak maiz ematen dira eta Txinako lekurik eguzkitsuenetakoa da, uda hasieran bero boladak maiz gertatzen direlarik.

Urteko batez besteko prezipitazioak 350 eta 700mm bitartekoak dira, gune menditsuenetan ugariagoak eta ekainetik abuztura bitartean.

 Banaketa administratiboa 
 Mapa # Izena Txinera sinplifikatuz Pinyineraz Mota400px1Taiyuan太原市Tàiyuán ShìPrefektura mailako hiria2Changzhi长治市Chángzhì ShìPrefektura mailako hiria3Datong大同市Dàtóng ShìPrefektura mailako hiria4Jincheng晋城市Jìnchéng ShìPrefektura mailako hiria5Jinzhong晋中市Jìnzhōng ShìPrefektura mailako hiria6Linfen临汾市Línfén ShìPrefektura mailako hiria7Lüliang吕梁市Lǚliáng ShìPrefektura mailako hiria8Shuozhou朔州市Shuòzhōu ShìPrefektura mailako hiria9Xinzhou忻州市Xīnzhōu ShìPrefektura mailako hiria10Yangquan阳泉市Yángquán ShìPrefektura mailako hiria11Yuncheng运城市Yùnchéng ShìPrefektura mailako hiria

 Politika 
Shanxi probintziako gobernadorea Wang Jun (王君) da. Txinako Alderdi Komunistak probintzian duen ordezkaria Zhang Baoshun (张宝顺) da.

 Garraioa 
 Aireportuak 
 Kokapen Hiria NAZE NAGE Aireportuaren izena SHANXI Changzhi ZBCZ CIH Changzhi Aireportua Datong ZBDT DAT Datong Aireportua Taiyuan ZBYN TYN Taiyuan Wusu Aireportua Yuncheng ZBYC YCU Yuncheng Aireportua

 Kanpo estekak 

  Shanxiko gobernuaren webgunea.

Kategoria:Txinako probintziak
Kategoria:Shanxi